Publication: Magyar Közlöny
Issue: MK-2000-55 (Year: 2000, Number: 55)
Era: 1990-2004
Section: a 16/2000. (VI. 8.) EüM rendelethez
Paragraph Index: 200

3. A mesterséges forrásokból származó együttes sugárterhelés — kivéve az orvosi alkalmazásokból eredő sugárterhelést — nem haladhatja meg a rendeletben meghatározott dóziskorlátokat. II. MEGHATÁROZÁSOK Aktivitás (A) Különleges energiaállapotú atommagok (radionuklidok) adott időpontban, a következőképpen meghatározott mennyisége: A = dN/dt, ahol dN az adott energiaállapotból a dt időintervallum alatt bekövetkező spontán magátalakulások számának várható értéke. Az aktivitás egysége: s—1; az egység neve: becquerel (Bq). Baleseti sugárterhelés Személyek baleseti helyzetből származó sugárterhelése, amely nem tartalmazza a veszélyhelyzeti sugárterhelést. Beavatkozás Emberi tevékenység, amely a sugárforrásra, a besugárzás útvonalára és magukra az egyénekre gyakorolt hatás révén megelőzi vagy csökkenti a személyek olyan sugárterhelését, amely nem szabályszerű tevékenységből vagy az ellenőrzés alól kikerült forrásokból ered. Beavatkozási szint Az elkerülhető egyenérték dózisnak vagy effektív dózisnak az az értéke, amely elérésekor a beavatkozási intézkedéseket számításba kell venni. Az elkerülhető dózis vagy származtatott érték kizárólag arra a besugárzási útvonalra vagy útvonalakra vonatkozik, amelyre vagy amelyekre az intézkedés irányul. Becquerel (Bq) Az aktivitás egységének neve. Egy becquerel egyenlő az egy másodperc alatt végbement egy magátalakulással: 1 Bq = 1 s—1 Besugárzás Ionizáló sugárzásnak kitett állapot. Cselekvési szint Az a dózisteljesítmény vagy aktivitáskoncentráció szint, amely felett helyzetjavító vagy védelmi intézkedéseket kell végrehajtani, tartósan fennálló vagy baleseti helyzetekben. Determinisztikus hatás Olyan sugárhatás, amelynek dózis-küszöbértéke van, amely felett a hatás súlyossága a dózissal növekedik. Dózisegyenérték (H) A Sugárzás Egységeinek és Mérésének Nemzetközi Bizottsága (ICRU) által, csak bizonyos sugárvédelmi mérések számára bevezetett, ún. operatív mennyiségek meghatározására használt mennyiség. A dózisegyenértéket a sugárvédelemben az egyenérték dózis (l. ott) váltotta fel. Dóziskorlát A külső forrásból és az emberi szervezetbe került radionuklid(ok)tól származó effektív dózis, illetőleg lekötött effektív dózis vagy az egyenérték dózis, illetőleg lekötött egyenérték dózis összegére, adott időszakra vonatkozóan 2000/55. szám megszabott érték, amelyet az ellenőrzött tevékenységből származó egyéni sugárterhelésnek nem szabad meghaladni. Dózismegszorítás Meghatározott forrásból származó, lehetséges személyi dózis tervszerű és forrás vonatkozású szigorítása, amely a sugárvédelem tervezési szakaszában, optimáláskor használatos. Effektív dózis (E) Az emberi test összes szövetére vagy szervére (T) vonatkozó, súlyozott egyenérték dózisok (HT) összege: E = ∑ T wTHT = ∑ T wT ∑ R wR DT,R ahol wT a T szövet vagy szerv súlytényezője, wR az R típusú sugárzás súlytényezője, DT,R az R sugárzástól származó, T szövetben vagy szervben elnyelt dózis átlagértéke. Az effektív dózis egysége: J kg —1, melynek neve: Sievert (Sv). Az egyes szövetek sugárvédelemben használt súlytényezője: Testszövet vagy szerv Súlytényező, wT Ivarszervek 0,20 Csontvelő (vörös) 0,12 Vastagbél* 0,12 Tüdő 0,12 Gyomor 0,12 Hólyag 0,05 Emlő 0,05 Máj 0,05 Nyelőcső 0,05 Pajzsmirigy 0,05 Bőr 0,01 Csontfelszín 0,01 Maradék** 0,05 * A vastagbél alsó szakasza. ** Az effektív dózis kiszámításához a maradékot a következő szervek vagy szövetek képezik: mellékvese mirigyek, agy, a vastagbél felső szakasza, vékonybél, vese, izom, hasnyálmirigy, lép, csecsemőmirigy és méh. Azokban a kivételes esetekben, amelyekben a maradék szervek vagy szövetek közül egyetlen szerv vagy szövet által kapott egyenérték dózis a további megnevezett 12 szerv vagy szövet egyenérték dózisa közül a legnagyobbat meghaladja, akkor arra vonatkozóan 0,025 súlytényezőt, a megnevezett maradék többi tagjának átlagos egyenérték dózisára szintén 0,025 súlytényezőt kell alkalmazni. Egészségkárosodás Népességi csoportban az ionizáló sugárzással történt besugárzást következtében előforduló élettartam- és életminőségcsökkenés becsült kockázata. Magában foglalja a szervi vagy szöveti sugárhatásokból eredő károsodást, daganatokat és a súlyos örökletes rendellenességeket. Egyenérték dózis (HT) Az R típusú és minőségű sugárzás súlytényezőjével súlyozott, a T szövetben vagy szervben elnyelt dózis: HT,R = wR DT,R ahol wR a sugárzási súlytényező, DT,R a T szövetben vagy szervben elnyelt dózis átlagértéke. Amikor a sugárzási teret különböző típusú, illetve eltérő wR súlytényezőjű sugárzások alkotják, akkor a teljes egyenérték dózist a HT = ∑ R wR DT,R kifejezés adja meg. Az egyenérték dózis egysége: J kg—1; neve: sievert (Sv). A sugárvédelemben leggyakrabban előforduló típusú és minőségű sugárzások súlytényezője: A sugárzás típusa és energiatartománya Sugárzási súlytényező, wR Fotonok teljes energiatartomány Elektronok és müonok teljes energiatartomány* Neutronok <10 keV 10 keV—100 keV >100 keV—2 MeV >2 MeV—20 MeV >20 MeV Protonok (kivéve: visszalökött protonok) >2 MeV Alfa-részecskék, hasadási töredékek, nehéz magok — * Kivéve az atommagokból a DNS-be jutó Auger-elektronokat, amelyekre különleges mikrodozimetriai megfontolásokat kell alkalmazni. Egyenérték-dózis teljesítmény (H) A dózisegyenérték dt idő-intervallum alatti dH növekménye, azaz H = dH dt A dózisegyenérték teljesítmény egysége: J kg —1 s —1, melynek neve: sievert per másodperc (Sv s —1). Elkerülhető dózis A védelmi intézkedés nélkül és annak végrehajtásával várható dózisok különbsége. Ellenőrzött terület Olyan terület, amelyre a sugárvédelem vagy radioaktív anyaggal való szennyeződés szempontjából külön rendszabályok vonatkoznak és ahova ellenőrzés mellett szabad belépni 2000/55. szám Elnyelt dózis (D) Az elnyelt dózist a D = dε dm kifejezéssel határozzuk meg, ahol dε az ionizáló sugárzás hatására az anyag térfogatelemének dm tömegében elnyelt energiának az átlagértéke. A jelen rendelet alkalmazási körében az elnyelt dózis a szövetre vagy szervre vonatkozóan átlagolt dózist jelenti. Az elnyelt dózis egysége: gray (Gy). Elnyelt dózis teljesítmény (D) Az elnyelt dózis dt idő-intervallum alatti dD növekménye, azaz D = dD dt Az elnyelt dózis teljesítmény egysége: J kg —1 s —1, melynek neve: gray per másodperc (Gy s —1). Elzárkóztatás A nukleáris baleseti vagy sugárzási veszélyhelyzet (l. a címszó alatt) korai szakaszában, a lakosság tagjainak védelme érdekében hozott intézkedés. Ennek során az érintett lakosságnak vagy lakossági csoport(ok)nak bezárt és tömített nyílászárókkal ellátott helyen kell tartózkodnia. Az elzárkóztatás időtartama — ha az illetékes hatóság másként nem rendelkezik — 2 napnál nem hosszabb. Esetleges sugárterhelés Olyan besugárzás, amely nem következik be bizonyosan, de előfordulási valószínűsége előre becsülhető. Feljegyzési szint A dózisnak vagy a radionuklid felvételnek az illetékes hatóság által meghatározott szintje, amelyet elérő vagy meghaladó értékeket az alkalmazottak egyéni sugárterhelésének nyilvántartásában fel kell tüntetni. Felügyelt terület Olyan terület, amely az ionizáló sugárzás elleni védelem céljából meghatározott felügyelet alatt áll. Gray (Gy) Az elnyelt dózis egységének külön megnevezése, egységnyi tömegben elnyelt energia: 1 Gy = 1 J kg—1 ICRU gömb Az ICRU által bevezetett olyan tárgy, amely az ionizáló sugárzás energiájának elnyelődése szempontjából az emberi test modellezésére szolgál. Az ICRU gömb 30 cm átmérőjű, 1 g cm3 sűrűségű, szövetegyenértékű szilárd anyagból áll (76,2 tömeg% oxigén, 11,1% szén, 10,1% hidrogén és 2,6% nitrogén). Jódprofilaxis Stabil jód beadása a pajzsmirigy radioaktív jód-felvételének csökkentésére vagy megakadályozására. Kitelepítés A baleset korai szakaszában foganatosítható óvintézkedés, amelynek során az ionizáló sugárzás veszélyének fokozottan kitett személyeket más területre telepítik. Kivizsgálási szint Dozimetriai vagy sugárvédelmi mennyiség meghatározott értéke, amelynek elérése vagy meghaladása kivizsgálást igényel. Lakosság vonatkoztatási csoportja Olyan egyének csoportja, akiknek az adott forrásból származó sugárterhelése elfogadhatóan egyenletes eloszlású és a sugárzásnak legnagyobb mértékben kitett személyek sugárterhelését képviseli. Lekötött effektív dózis [E(τ)] Radionuklid felvételétől származó, T szervre vagy szövetre vonatkozó és a szöveti súlytényezővel (wT) szorzott lekötött egyenérték dózisok [HT(τ)] összege: E(τ) = ∑T wT HT (τ) ahol τ a lekötött effektív dózis integrálásának időtartama évben megadva. A lekötött effektív dózis egységének (J kg—1) neve a Sievert (Sv). Lekötött egyenérték dózis [HT(τ)] Radionuklid felvételétől származó, a T szövetre vagy szervre vonatkozó egyenérték dózis τ időtartamú integrálja: HT(τ) = ∫ t0 t0 + τ H(t) dt ahol t0 a radioaktív anyag felvételének időpontja, HT(t) az egyenérték dózisteljesítmény a T szervben vagy szövetben a t időpontban és τ a felvétel időpontját követően eltelt idő, évben megadva. Amikor τ nincs megadva, akkor felnőttekre 50 éven át, gyermekekre 70 éves korukig kell értelmezni. (Mértékegység: l. lekötött effektív dózis.) Lekötött elnyelt dózis [D(τ)] A mennyiséget az alábbi kifejezés határozza meg: D(τ) = ∫ t0 t0 + τ D(t) dt ahol t0 a radioaktív anyag felvételének időpontja, D(t) az elnyelt dózisteljesítmény a t időpontban és τ a felvétel időpontját követően eltelt idő. Amikor τ nincs megadva, akkor felnőttekre 50 éven át, gyermekekre 70 éves korukig kell alkalmazni. Mértékegysége: gray (Gy) 2000/55. szám Mesterséges (sugár) forrás A természetben előforduló forrásoktól eltérő eredetű sugárforrás. Munkavállaló sugárveszélyes munkahelyen Bármely személy, aki akár teljes időben, akár részidőben vagy időszakosan munkát végez a munkáltató számára, és akinek a foglalkozásával összefüggő sugárvédelemmel kapcsolatosan elismert jogai és kötelezettségei vannak. Önmagát alkalmazó személyt úgy kell tekinteni, mint akire a munkáltató és a munkavállaló kötelezettségei egyaránt érvényesek. Nyitott sugárforrás Olyan sugárforrás, amelyre nézve nem teljesül a zárt sugárforrás meghatározása. Optimálási elemzés A sugárvédelmi intézkedések és műszaki megoldások különböző változatainak összehasonlítása alapján; a legkedvezőbb intézkedés és megoldás kiválasztása a ráfordítások figyelembevételével. Radioaktív anyag átalakítása A radioaktív anyag olyan feldolgozása, megmunkálása, amely a radioaktív anyag kémiai és/vagy fizikai formájának átalakításával jár, de az anyag aktivitását és/vagy aktivitáskoncentrációját nem növeli. Radioaktív anyag előállítása, termelése Bármely olyan tevékenység, amelynek célja: új sugárforrás előállítása aktiválással vagy természetes radionuklid kinyerése révén. Radioaktív szennyezés Bármely anyag, felület vagy személy vagy a környezet szennyeződése radioaktív anyaggal. Az emberi test radioaktív szennyeződése magában foglalja mind a bőr külső, mind a szervezet belső szennyeződését, tekintet nélkül a radionuklid felvétel útvonalára. Radionuklid Olyan, az atommagjában meghatározott számú neutront és protont tartalmazó atom, amely az atommag nem állandó (instabil) energiaállapotával rendelkezik. Radionuklid-felvétel A külső környezetből az emberi testbe kerülő radionuklid(ok) aktivitása. Részleges ellenőrzés A hatósági engedélyben meghatározott tevékenység(ek) végzéséhez szükséges személyi és tárgyi feltételek, valamint az engedélyben előírt követelmények érvényesítésének, továbbá a hatályos jogszabályi előírások végrehajtásának ellenőrzése. Sievert (Sv) Az egyenérték és az effektív dózis speciális egysége: 1 Sv = 1 J kg—1 Sugárforrás Radioaktív anyag és olyan készülék vagy berendezés, amely ionizáló sugárzás kibocsátására szolgál. Sugárterhelésnek kitett munkavállaló Olyan, akár saját alkalmazásában álló, akár munkáltató számára munkát végző személy, aki az atomenergia alkalmazási körébe eső tevékenységből eredő, olyan szintű sugárterhelésnek van kitéve, amely a népesség tagjaira vonatkozó valamelyik korlátot meghaladó dózist eredményezhet. Sugárvédelem optimálása Olyan eljárás, amely révén a sugárforrás tervezése és használata, továbbá az azzal összefüggő tevékenység biztosítja, hogy a sugárterhelés — a dóziskorlátokon belül — az ésszerűen elérhető legalacsonyabb szintű legyen, gazdasági és társadalmi tényezőket is figyelembe véve. Sugárzási súlytényező Az elnyelt dózis sugárvédelmi célokra megállapított szorzótényezője (wR), különböző típusú sugárzásoknak a különböző szervek vagy szövetek egészségi állapotára gyakorolt viszonylagos hatásának figyelembevételére. A sugárzási súlytényező leggyakrabban használt értékei az „Egyenérték dózis” címszó alatt találhatók. Sugárzási veszélyhelyzet Olyan körülmények fennállása, amelyek a munkavállalókat, a lakosság tagjait vagy a teljes népességet akár részben, akár egészében érintő védelem érdekében, sürgős rendelkezést követelnek meg. Szabályos (normális) sugárterhelés Berendezés vagy sugárforrás szabályszerű működési feltételei mellett, várhatóan kapható sugárterhelés, beleértve az esetleges, de még ellenőrzés alatt tartható, kisebb üzemzavarokból eredő sugárterhelést is. Személyi dózisegyenérték (H p[d]) A dózisegyenérték a testfelület egy meghatározott pontja alatt d mélységben elhelyezkedő lágy testszövetben. Az ICRU nagy áthatolóképességű sugárzásra vonatkozóan a d=10 mm, gyengén áthatoló sugárzás esetén a d=0,07 mm mélységet ajánlja. A mennyiség egysége: J kg—1, melynek neve: sievert (Sv). Szennyezettség mentesítés Anyagokban, az emberi testben vagy azok felületén lévő, továbbá környezeti szennyeződés eltávolítása vagy csökkentése. 2000/55. szám Sztochasztikus sugárhatások Olyan sugárhatások, amelyeknek küszöbdózisuk nincs, előfordulásuk valószínűsége arányos a dózissal, súlyosságuk azonban független a dózistól. Teljes körű ellenőrzés Az engedély kiadásához, illetve a hatósági engedélyben meghatározott tevékenység(ek) végzéséhez szükséges személyi és tárgyi feltételek, valamint az engedélyben előírt követelmények érvényesítésének, továbbá a hatályos jogszabályi előírások végrehajtásának ellenőrzése, célzott sugárvédelmi mérésekkel összekötve. Természetes sugárforrás Az ionizáló sugárzás természetes földkérgi vagy kozmikus eredetű forrásai. Testszöveti súlytényező A szervre vagy szövetre vonatkozó egyenérték dózis sugárvédelmi célokra megállapított szorzótényezője (wT), a különböző szerveknek, szöveteknek az ionizáló sugárzás sztochasztikus hatásainak előidézésére vonatkozó, viszonylagos érzékenységének figyelembevételére. A testszöveti súlytényező értékei az „Effektív dózis” címszó alatt találhatók. Végleges elhelyezés Radioaktív hulladék végső elhelyezése tárolóban vagy adott helyen, a visszanyerés szándéka nélkül. Veszélyhelyzeti sugárterhelés Olyan, önkéntes személyeknek a dóziskorlátok egyikét meghaladó sugárterheléssel járó sugárterhelése, akik

Source: https://magyarkozlony.hu/hivatalos-lapok/ec40f36decc26822970ae7efb53f1f810e36b5cd/dokumentumok/5bd98f266b191a1ded02ae262d6b25556117c440/letoltes